ระเบียบบริษัท วิทยุการบินแห่งประเทศไทย จำกัดระเบียบบริษัทวิทยุการบินแห่งประเทศไทย จำกัดว่าด้วยการปฏิบัติงานตามพระราชบัญญัติข้อมูลข่าวสารของราชการพ.ศ. ๒๕๔๐พ.ศ.๒๕๔๗ เนื่องจากพระราชบัญญัติข้อมูลข่าวสารของราชการพ.ศ. ๒๕๔๐ กำหนดให้ส่วนราชการและรัฐวิสาหกิจต่างๆจะต้องปฏิบัติเกี่ยวกับการจัดข้อมูลข่าวสารของราชการให้ประชาชนตรวจดูได้ ดังนั้นเพื่อให้การปฏิบัติเป็นไปตามแนวพระราชบัญญัติดังกล่าวและเพื่อให้การถือปฏิบัติในหน่วยงานของบริษัทเป็นไปในแนวทางเดียวกันบริษัทจึงได้ออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบบริษัทวิทยุการบินแห่งประเทศไทยจำกัด ว่าด้วยการปฏิบัติงานตามพระราชบัญญัติข้อมูลข่าวสารของราชการ พ.ศ. ๒๕๔๐ พ.ศ.๒๕๔๗ข้อ ๒[๑] ให้ใช้ระเบียบนี้ตั้งแต่บัดนี้เป็นต้นไปข้อ ๓ ให้ยกเลิก ระเบียบบริษัทวิทยุการบินแห่งประเทศไทย จำกัดว่าด้วยการปฏิบัติงานตามพระราชบัญญัติข้อมูลข่าวสารของราชการ พ.ศ. ๒๕๔๐ พ.ศ. ๒๕๔๑ข้อ ๔ ในระเบียบนี้บริษัทหมายถึง บริษัท วิทยุการบินแห่งประเทศไทย จำกัดหน่วยงานของบริษัทหมายถึง กอง ศูนย์ สำนักของบริษัทคณะกรรมการข้อมูลข่าวสารของราชการหมายถึง คณะกรรมการข้อมูลข่าวสารของราชการตามพระราชบัญญัติข้อมูลข่าวสารของราชการพ.ศ. ๒๕๔๐ข้อ ๕การปฏิบัติงานเกี่ยวกับข้อมูลข่าวสารของบริษัทฯให้หน่วยงานของบริษัทปฏิบัติตามพระราชบัญญัติข้อมูลข่าวสารของราชการ พ.ศ. ๒๕๔๐และระเบียบนี้หมวด๑การเปิดเผยข้อมูลข่าวสาร ข้อ ๖การปฏิบัติเกี่ยวกับข้อมูลข่าวสารที่ต้องเปิดเผย แยกเป็น ๓ กรณี ดังนี้๖.๑ข้อมูลข่าวสารที่ต้องพิมพ์เผยแพร่ในราชกิจจานุเบกษา(๑)ให้กองอำนวยการเป็นผู้ดำเนินการรวบรวมข้อมูลข่าวสารตามมาตรา ๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ส่งไปลงพิมพ์ในราชกิจจานุเบกษาและส่งสำเนาให้กองประชาสัมพันธ์จัดเก็บเพื่อให้ประชาชนขอเข้าตรวจดูได้ ดังนี้(ก)โครงสร้างและการจัดองค์กรในการดำเนินงาน(ข)สรุปอำนาจหน้าที่ที่สำคัญและวิธีดำเนินงาน(ค)สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับหน่วยงานของบริษัทฯ(ง) กฎ มติคณะรัฐมนตรีข้อบังคับ คำสั่ง หรือหนังสือเวียน ระเบียบ แบบแผน นโยบาย หรือการตีความทั้งนี้เฉพาะที่จัดให้มีขึ้นโดยมีสภาพอย่างกฎเพื่อให้มีผลเป็นการทั่วไปต่อเอกชนที่เกี่ยวข้อง (หน่วยงานเจ้าของเรื่อง)(จ)ข้อมูลข่าวสารอื่นตามที่คณะกรรมการข้อมูลข่าวสารของราชการกำหนด(๒)ให้กองประชาสัมพันธ์รวบรวมและจัดให้มีข้อมูลข่าวสารดังกล่าวข้างต้นไว้เปิดเผยหรือจำหน่ายจ่ายแจกได้ตามที่เห็นสมควร๖.๒ข้อมูลข่าวสารที่ต้องจัดไว้ให้ประชาชนตรวจดู(๑)ให้กองประชาสัมพันธ์ประสานงานกับหน่วยงานที่เกี่ยวข้องรวบรวมข้อมูลข่าวสารตามมาตรา๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐จัดเก็บไว้ให้ประชาชนเข้าตรวจดูได้ ดังนี้(ก)ผลการพิจารณาหรือคำวินิจฉัยที่มีผลกระทบโดยตรงต่อเอกชนรวมทั้งความเห็นแย้งและคำสั่งที่เกี่ยวข้องในการพิจารณาวินิจฉัย(ข)นโยบายหรือการตีความที่ไม่เข้าข่ายต้องลงพิมพ์ในราชกิจจานุเบกษาตามมาตรา ๗ (๔)(ค) แผนงาน โครงการและงบประมาณรายจ่ายประจำปีของปีที่กำลังดำเนินการ(ง)คู่มือหรือคำสั่งเกี่ยวกับวิธีปฏิบัติงานของเจ้าหน้าที่รัฐซึ่งมีผลกระทบถึงสิทธิหน้าที่ของเอกชน(จ)สิ่งพิมพ์ที่ได้มีการอ้างอิงตามมาตรา ๗ วรรคสอง(ฉ) สัญญาสัมปทานสัญญาที่มีลักษณะเป็นการผูกขาดตัดตอนหรือสัญญาร่วมทุนกับเอกชนในการจัดทำบริการสาธารณะ(ช) มติคณะรัฐมนตรีหรือมติ คณะกรรมการข้อมูลข่าวสารของราชการที่แต่งตั้งโดยกฎหมาย หรือโดยมติคณะรัฐมนตรีทั้งนี้ให้ระบุรายชื่อรายงานทางวิชาการรายงานข้อเท็จจริงหรือข้อมูลข่าวสารที่นำมาใช้ในพิจารณาไว้ด้วย(ซ)ข้อมูลข่าวสารอื่นตามที่ คณะกรรมการข้อมูลข่าวสารของราชการกำหนด(๒)ข้อมูลข่าวสารที่จัดให้ประชาชนเข้าตรวจดูได้ตาม ข้อ ๖.๒ (๑)ถ้ามีส่วนที่ต้องห้ามมิให้เปิดเผยตามมาตรา ๑๔ หรือมาตรา ๑๕ อยู่ด้วย ให้ลบหรือตัดทอน หรือทำโดยประการอื่นใดที่ไม่เป็นการเปิดเผยข้อมูลข่าวสารส่วนนั้น(๓)บุคคลไม่ว่าจะมีส่วนได้เสียเกี่ยวข้องหรือไม่ก็ตามย่อมมีสิทธิขอเข้าตรวจดู ขอสำเนาหรือขอสำเนาที่มีคำรับรองถูกต้องของข้อมูลข่าวสารตามข้อ ๖.๒ (๑)ได้ค่าธรรมเนียมในการขอสำเนา หรือขอสำเนาที่มีคำรับรองถูกต้องของข้อมูลข่าวสารให้เป็นไปตามค่าใช้จ่ายจริงที่เกิดขึ้น๖.๓ ข้อมูลข่าวสารที่ประชาชนอาจขอดูได้(กรณีใช้ดุลยพินิจ)ในกรณีที่มีผู้ขอข้อมูลข่าวสารอื่นใดของบริษัทนอกจากข้อมูลข่าวสารซึ่งต้องนำลงพิมพ์ในราชกิจจานุเบกษาตามข้อ ๖.๑และข้อมูลข่าวสารซึ่งต้องจัดไว้ให้ประชาชนเข้าตรวจดูได้ตามข้อ ๖.๒โดยคำขอนั้นระบุลักษณะของข้อมูลชัดเจนชนิดที่อาจเข้าใจได้ตามควรและเป็นข้อมูลข่าวสารที่มีอยู่แล้วในสภาพที่พร้อมจะให้ได้มิใช่เป็นการต้องไปจัดทำวิเคราะห์ จำแนก รวบรวมหรือจัดให้มีขึ้นใหม่เว้นแต่เป็นการแปรสภาพเป็นเอกสารข้อมูลข่าวสารที่บันทึกไว้ในระบบการบันทึกภาพหรือเสียงระบบคอมพิวเตอร์ หรือระบบอื่นใดตามที่คณะกรรมการข้อมูลข่าวสารของราชการกำหนดให้เจ้าหน้าที่ในหน่วยงานของบริษัทซึ่งรับผิดชอบข้อมูลข่าวสารดังกล่าวเสนอผู้อำนวยการฝ่ายตามสายงานกลั่นกรองและเสนอต่อผู้ช่วยผู้อำนวยการใหญ่ (ตามสายงาน) และรองผู้อำนวยการใหญ่ (ตามสายงาน)เป็นผู้พิจารณาอนุมัติ ทั้งนี้ หน่วยงานที่ขึ้นตรงผู้อำนวยการใหญ่ก็ให้นำเสนอผู้อำนวยการใหญ่เป็นผู้พิจารณาอนุมัติ และดำเนินการตามมาตรา ๑๑แห่งพระราชบัญญัติข้อมูลข่าวสารราชการ พ.ศ. ๒๕๔๐โดยจัดหาข้อมูลข่าวสารนั้นให้แก่ผู้ขอภายในเวลาอันสมควรเว้นแต่ผู้นั้นขอเป็นจำนวนมาก หรือบ่อยครั้งโดยไม่มีเหตุผลอันสมควรทั้งนี้ให้นำความในข้อ๖.๒ (๒) และ (๓) มาใช้บังคับโดยอนุโลมข้อ ๗ให้กองประชาสัมพันธ์มีหน้าที่ให้คำแนะนำแก่ประชาชนในการขอเข้าตรวจ ขอรับขอสำเนา หรือขอสำเนาที่คำรับรองถูกต้องของข้อมูลข่าวสารของบริษัทและเป็นผู้ประสานงานกับหน่วยงานของบริษัทเพื่ออำนวยความสะดวกแก่ประชาชนผู้มาขอหรือขอคัดลอกข้อมูลข่าวสารของบริษัทที่อยู่ในอำนาจหน้าที่และความรับผิดชอบของหน่วยงานนั้นๆในงานประชาสัมพันธ์ของกองประชาสัมพันธ์ซึ่งอยู่ในศูนย์ภูมิภาคมีหน้าที่ตามความในวรรคหนึ่งด้วยโดยอนุโลมหมวด๒ข้อมูลข่าวสารที่ไม่ต้องเปิดเผย ข้อ ๘การปฏิบัติเกี่ยวกับข้อมูลข่าวสารที่ไม่ต้องเปิดเผย๘.๑ข้อมูลข่าวสารที่อาจก่อให้เกิดความเสียหายต่อสถาบันพระมหากษัตริย์จะเปิดเผยมิได้๘.๒ในกรณีที่หน่วยงานของบริษัทเห็นว่าข้อมูลข่าวสารซึ่งอยู่ในความรับผิดชอบมีลักษณะเป็นข้อมูลข่าวสารที่อาจมีคำสั่งมิให้เปิดเผยก็ได้ตามมาตรา๑๕ แห่งพระราชบัญญัติข้อมูลข่าวสารของราชการ พ.ศ. ๒๕๔๐โดยมีลักษณะอย่างหนึ่งอย่างใด ดังต่อไปนี้(๑)การเปิดเผยข้อมูลข่าวสารนั้นจะก่อให้เกิดความเสียหายต่อความมั่นคงของประเทศ ความสัมพันธ์ระหว่างประเทศหรือความมั่นคงในทางเศรษฐกิจ หรือการคลังของประเทศ(๒)การเปิดเผยข้อมูลข่าวสารจะทำให้การบังคับใช้กฎหมายเสื่อมประสิทธิภาพหรือไม่อาจสำเร็จตามวัตถุประสงค์ได้ ไม่ว่าจะเกี่ยวข้องกับการฟ้องคดี การป้องกันการปราบปราม การทดสอบ การตรวจสอบ หรือการรู้แหล่งที่มาของข้อมูลข่าวสารหรือไม่ก็ตาม(๓)ความเห็นหรือคำแนะนำภายในหน่วยงานของบริษัทในการดำเนินการเรื่องหนึ่งเรื่องใดแต่ทั้งนี้ไม่รวมถึงรายงานวิชาการ รายงานข้อเท็จจริงหรือข้อมูลข่าวสารที่นำมาใช้ในการทำความเห็น หรือคำแนะนำภายในดังกล่าว(๔) การเปิดเผยข้อมูลข่าวสารจะก่อให้เกิดอันตรายต่อชีวิตหรือความปลอดภัยของบุคคลหนึ่งบุคคลใด(๕)รายงานการแพทย์หรือข้อมูลข่าวสารส่วนบุคคลซึ่งการเปิดเผยจะเป็นการรุกล้ำสิทธิส่วนบุคคลโดยไม่สมควรเปิดเผย(๖)ข้อมูลข่าวสารของราชการที่มีกฎหมายคุ้มครองมิให้เปิดเผยหรือข้อมูลข่าวสารที่มีผู้ให้มาโดยไม่ประสงค์ให้ทางราชการนำไปเปิดเผยต่อผู้อื่น(๗)กรณีอื่นตามที่กำหนดในพระราชกฤษฎีกาการมีคำสั่งมิให้เปิดข้อมูลข่าวสารจะกำหนดเงื่อนไขอย่างใดก็ได้แต่ต้องระบุไว้ด้วยว่าที่เปิดเผยไม่ได้เพราะเป็นข้อมูลข่าวสารประเภทใด และ เพราะเหตุใดการมีคำสั่งเปิดเผยข้อมูลข่าวสารให้เป็นดุลพินิจของรองผู้อำนวยการใหญ่ (ตามสายงาน) โดยผ่านการกลั่นกรองของผู้อำนวยการฝ่ายซึ่งรับผิดชอบในเอกสารข่าวสารนั้นส่วนหน่วยงานที่ขึ้นตรงกับผู้อำนวยการใหญ่ให้นำเสนอผู้อำนวยการใหญ่โดยกรณีการเปิดเผยข้อมูลข่าวสารดังกล่าวอาจกระทบถึงประโยชน์ส่วนได้ส่วนเสียของผู้ใดให้แจ้งผู้นั้นเสนอคำคัดค้านภายในเวลาที่กำหนดซึ่งต้องไม่น้อยกว่า ๑๕ วันนับแต่วันที่ได้รับแจ้งและในกรณีที่มีการคัดค้านต้องพิจารณาคำคัดค้านและแจ้งผลพิจารณาให้ผู้คัดค้านทราบโดยไม่ชักช้ากรณีที่รองผู้อำนวยการใหญ่ไม่อาจวินิจฉัยได้ว่าเป็นเอกสารที่สมควรเปิดเผยได้หรือไม่ให้นำเรื่องเสนอผู้อำนวยการใหญ่เป็นผู้วินิจฉัยชี้ขาดหมวด๓ข้อมูลข่าวสารส่วนบุคคล ข้อ ๙การปฏิบัติเกี่ยวกับข้อมูลข่าวสารส่วนบุคคล๙.๑ให้กองบริหารทรัพยากรบุคคลเป็นผู้ดำเนินการในการเก็บข้อมูลข่าวสารส่วนบุคคลที่อยู่ในความรับผิดชอบให้เป็นไปตามพระราชบัญญัติข้อมูลข่าวสารของราชการพ.ศ. ๒๕๔๐๙.๒การเปิดเผยข้อมูลข่าวสารส่วนบุคคลที่อยู่ในความควบคุมดูแลของกองบริหารทรัพยากรบุคคลต่อหน่วยงานอื่นของรัฐหรือผู้อื่นจะกระทำโดยปราศจากความยินยอมเป็นหนังสือของเจ้าของข้อมูลที่ให้ไว้ล่วงหน้าหรือในขณะนั้นมิได้เว้นแต่เป็นการเปิดเผยดังต่อไปนี้(๑)ต่อเจ้าหน้าที่ในหน่วยงานที่เกี่ยวข้องภายในบริษัทฯเพื่อการนำไปใช้ตามอำนาจหน้าที่ของหน่วยงานแห่งนั้น(๒)เป็นการใช้ข้อมูลตามปกติภายในวัตถุประสงค์ของการจัดให้มีระบบมีข้อมูลข่าวสารส่วนบุคคลนั้น(๓)ต่อหน่วยงานของรัฐที่ทำงานด้านการวางแผนหรือการสถิติหรือสำมะโนต่างๆซึ่งมีหน้าที่ต้องรักษาข้อมูลข่าวสารส่วนบุคคลไว้มิให้เปิดเผยต่อไปยังผู้อื่น(๔)เป็นการให้ในเพื่อประโยชน์ในการศึกษาวิจัยโดยไม่ระบุชื่อหรือส่วนที่ทำให้รู้ว่าเป็นข้อมูลข่าวสารส่วนบุคคลที่เกี่ยวกับบุคคลใด(๕)ต่อหอจดหมายเหตุแห่งชาติ กรมศิลปากร หรือหน่วยงานอื่นของรัฐตามมาตรา ๒๖ วรรคหนึ่งเพื่อการตรวจดูคุณค่าในการเก็บรักษา(๖)ต่อเจ้าหน้าที่ของรัฐเพื่อการป้องกันการฝ่าฝืนหรือไม่ปฏิบัติตามกฎหมาย การสืบสวนการสอบสวน หรือการฟ้องคดี ไม่ว่าเป็นคดีประเภทใดก็ตาม(๗)เป็นการให้ซึ่งจำเป็นเพื่อการป้องกันหรือระงับอันตรายต่อชีวิตหรือสุขภาพของบุคคล(๘) ต่อศาลและเจ้าหน้าที่ของรัฐหรือหน่วยงานของรัฐหรือบุคคลที่มีอำนาจตามกฎหมายที่จะขอข้อเท็จจริงดังกล่าวได้(๙)กรณีอื่นตามที่กำหนดในพระราชกฤษฎีกาหมวด๔เบ็ดเตล็ด ข้อ ๑๐วิธีการปฏิบัติในการให้ประชาชนตรวจดูข้อมูลข่าวสารที่ไม่ได้กำหนดไว้ในระเบียบนี้ให้ปฏิบัติตามวิธีการที่คณะกรรมการข้อมูลข่าวสารของราชการตามพระราชบัญญัติข้อมูลข่าวสารของราชการพ.ศ. ๒๕๔๐ กำหนดข้อ ๑๑ การดำเนินการให้เป็นไปตามระเบียบนี้ให้หน่วยงานของบริษัทที่เกี่ยวข้องกำหนดแนวปฏิบัติและเงื่อนไขอื่นๆเป็นการภายในได้ตามความเหมาะสมสอดคล้องกับพระราชบัญญัติข้อมูลข่าวสารของราชการพ.ศ. ๒๕๔๐ และระเบียบนี้ข้อ ๑๒ ให้ผู้อำนวยการกองประชาสัมพันธ์เป็นผู้รับผิดชอบและประสานกับหน่วยงานที่เกี่ยวข้องให้ถือปฏิบัติตามที่กำหนดไว้ในระเบียบนี้ประกาศณ วันที่ ๑๗ มีนาคม พ.ศ. ๒๕๔๗ปรีติ เหตระกูลกรรมการผู้อำนวยการใหญ่พรพิมล/พิมพ์๒๐สิงหาคม ๒๕๔๗อมราลักษณ์/ศุภสรณ์/ตรวจ๒๔สิงหาคม ๒๕๔๗A+B[๑] รก.๒๕๔๗/พ๕๐ง/๙๐/๓พฤษภาคม ๒๕๔๗